**SEKTOR OKOLIŠA**

U Sektoru okoliša obavljaju se slijedeći poslovi: priprema i koordinacija izrade dugoročnih strateških dokumenata za vođenje politike u oblasti zaštite okoliša i prirode, uključujući sve komponente okoliša i njihovu interakciju (zrak-atmosfera, voda-hidrosfera, tlo/zemljište-pedosfera, živi svijet-biosfera) u cilju sprečavanja onečišćenja i zagađenja okoliša, prevencije nastanka šteta, smanjivanja i/ili otklanjanje šteta nanesenih okolišu, te povrat okoliša u stanje prije nastanka štete; upravljanje svim vrstama otpada, osim čvrstog i radioaktivnog; koordiniranje pripreme i implementacije kratkoročnih i dugoročnih planova zaštite i unapređenja postojećeg stanja okoliša za Federaciju BiH; učešće u pripremi i implementaciji strateških i planskih dokumenata na nivou države Bosne i Hercegovine koji su relevantni za okoliš; izrada programa i mjera upravljanja zaštićenim dijelovima žive i nežive prirode koji imaju zaštitu od posebnog interesa za Federaciju BiH; pripremanje stručnih podloga za izradu zakonskih propisa, podzakonskih i drugih akata iz oblasti zaštite okoliša i prirode, uz njihovo usklađivanje sa pravnim stečevinama Evropske unije; monitoring usklađenosti okolišnih propisa u FBiH/BiH sa pravnim stečevinama EU za poglavlje 27. - Okoliš i klimatske promjene, kroz implementacione upitnike i tabele usklađenosti, uz izradu odgovarajućih analiza i aktivno učešće u Mehanizmu koordinacije za evropske integracije; razrada i poduzimanje mjera prevencije u cilju cjelovitog očuvanja okoliša, prirodnih zajednica (biocenoza), racionalnog korištenja prirodnih resursa i energije u skladu sa principima održivog razvoja, bez znatnijeg narušavanja okolišne ravnoteže, uz brigu o stalnom očuvanju biološke raznolikosti (diverziteta) i ekosistema; praćenje međunarodnog instrumentarija (konvencije, protokoli, ugovori, sporazumi i sl.), naročito onih koje je potpisala i ratificirala Bosna i Hercegovina, a za koje Federalno ministarstvo ima ulogu nacionalne fokalne institucije - tačke (NFP – National Focal Point); obavljanje i drugih poslova iz nadležnosti Sektora.

**Odsjek za integralnu zaštitu okoliša**

**Šef Odsjeka**

**Andrea Bevanda Hrv**

Email**:** **andrea.bevanda@fmoit.gov.ba**

U Odsjeku za integralnu zaštitu okoliša obavljaju se slijedeći poslovi: priprema i izrada propisa za integralnu zaštitu okoliša i uspostavu Fonda za zaštitu okoliša i energijsku efikasnost uz uspostavu ekonomskih instrumenata za zaštitu okoliša; priprema i koordinacija izrade i provođenje Federalne strategije zaštite okoliša sa akcionim planom za Federaciju BiH, u suradnji sa drugim odsjecima Sektora nadležnim za pojedine komponente okoliša; koordinaciju pripreme i izrade izvještaja o stanju okoliša u Federaciji BiH sa Fondom za zaštitu okoliša do uspostave odgovarajuće stručne institucije za okoliš na nivou Federacije BiH, odnosno Bosne i Hercegovine; ostvarivanje međunarodne suradnje u cilju provođenja konvencija, protokola i drugih međunarodnih/međudržavnih ugovora za okoliš, naročito onih koje je potpisala i ratificirala Bosna i Hercegovina, a za koje Federalno ministarstvo ima ulogu nacionalne fokalne institucije - tačke; pripremanje stručnih podloga i davanje mišljenja za izradu zakonskih propisa, podzakonskih i drugih akata za oblasti koje su relevantne za zaštitu okoliša, uz njihovo usklađivanje sa pravnim stečevinama Evropske unije (poglavlje 27. - Okoliš i klimatske promjene); ostvarivanje međuentitetske suradnje, koordinacija aktivnosti i harmonizacija izrade propisa iz oblasti okoliša na međuentitetskom nivou, kao i suradnji sa nadležnim institucijama na nivou države Bosne i Hercegovine; ostvarivanje međusektorske suradnje sa onim sektorima u koje je potrebno na odgovarajući način integrirati zaštitu okoliša (prostorno planiranje, upravljanje vodama, šumarstvo, poljoprivreda, energetika, industrija, rudarstvo, građenje i dr.) i obavljanje drugih poslova iz nadležnosti Odsjeka.

**Odsjek za zaštitu prirode, biološke i pejzažne raznolikosti**

**Šef Odsjeka**

**Zineta Mujaković**

Email**:** **zineta.mujakovic@fmoit.gov.ba**

U Odsjeku za zaštitu prirode, biološke i pejzažne raznolikosti obavljaju se slijedeći poslovi: priprema i izrada propisa iz oblasti zaštite prirode i praćenje njihovog provođenja; razrada i poduzimanje mjera u cilju cjelovite zaštite i očuvanja prirodnih dobara od posebnog interesa za Federaciju/Bosnu i Hercegovinu, posebno zaštićenih područja iz nadležnosti Federacije BiH; učešće u davanju mišljenja za stavljanje određenog prirodnog područja u funkciju ekološkog turizma ili za druge namjene; razrada i poduzimanje mjera u cilju cjelovite zaštite biološke i pejzažne raznolikosti; očuvanje prirodnih dobara od posebnog interesa i održivog korištenja prirodnih resursa; aktivnosti uspostave ekološke mreže (smaragdne mreže i mreže Natura 2000); učešće u postupku ocjene prihvatljivosti određenih planova, programa i zahvata na ekološku mrežu; vođenje upravnih postupaka za prekogranični promet zaštićenim divljim vrstama/podvrstama; priprema propisa za zaštitu vode i zemljišta/tla u suradnji sa ministarstvima nadležnim za upravljanje vodama i korištenje zemljišta; vodi aktivnosti Federalnog zavoda za zaštitu prirode do njegove uspostave, kao i obavljanje drugih poslova iz nadležnosti Odsjeka.

**Odsjek za zaštitu zraka, ozonskog omotača, klimatske promjene i zaštitu od buke**

**Šef Odsjeka**

**Almira Kapetanović**

Email**:** **almira.kapetanovic@fmoit.gov.ba**

U Odsjeku za zaštitu zraka, ozonskog omotača, klimatske promjene i zaštitu od buke obavljaju se slijedeći poslovi koji se odnose na zaštitu i unapređenje kvaliteta zraka, zaštitu ozonskog omotača, prevenciju nastanka i adaptacije na klimatske promjene, te zaštitu od buke. Ovi poslovi uključuju uspostavu i unapređenje zakonskog okvira u oblasti kvaliteta zraka, zaštite ozonskog omotača, klimatskih promjena i zaštite od buke u skladu sa zakonodavstvom EU, uspostavljanje i održavanje sistema za adekvatno upravljanje kvalitetom zraka, utvrđivanje stanja kvaliteta zraka koordinirano sa ovlaštenom institucijom za monitoring kvaliteta zraka, definiranje mjera za smanjenje emisija i poboljšanje kvaliteta zraka, mjere zaštite ozonskog omotača kroz adekvatno upravljanje supstancama koje oštećuju ozonski omotač, prevencije nastanka i adaptacije na klimatske promjene, mjere zaštite od buke i transporta, te učešće u izradi i implementaciji strateških dokumenata, planova i programa iz nadležnosti Odsjeka, u skladu sa međunarodnim konvencijama i drugim obavezama koje je Bosna i Hercegovina preuzela u oblasti kvaliteta zraka, ozona i klimatskih promjena.